General terms and conditions for participating in the 2017 IHPE

IHPE 2017 võistluse üldreeglid ja tingimused

Katalaani Muinsuskaitse Amet koostöös Euroopa Nõukoguga organiseerib rahvusvahelise fotovõistluse *International Heritage Photographic Experience* (IHPE), mis ühendab nii fotograafia kui kultuuripärandi.

Võistluse eesmärgiks on pöörata tähelepanu kultuuripärandile, ajaloolistele hoonetele ja aedadele, maastikele ja linnaaladele, kus võib leida silmapaistvaid mälestusmärke või kohti, mis väärivad erilist tähelepanu oma ilu poolest, või on muul moel märkimisväärsed.

The IHPE is not simply a ‘photographic’ experience but an experience related to artistic heritage, monuments and sites. Consequently, entrants should avoid subjects that are not in keeping with these objectives, regardless of their photographic appeal.

IHPE ei ole lihtsalt fotograafia, vaid elamus, mida pakuvad kunstimälestised, mälestusmärgid ja kultuuriloolised paigad. Seetõttu peaksid osalejad hoiduma objektidest, mis ei vasta ülaltoodud eesmärkidele, isegi kui objekt on väga fotogeeniline.

Kuni 2016 aastani oli IHPE tavapärane fotovõistlus, kuid 2017 aastal liikus see rahvusvaheline võistlus sotsiaalmeediasse. Uus formaat lisab väljakutseid ja võimalusi, pakub võistlusele suuremat publikuarvu, võimaldab kasutada uusimat info- ja kommunikatsioonitehnoloogiat ning sotsiaalmeediat, luua ja arendada omamoodi interneti kogukonda. Rahvusvahelise fotovõistluse tulemused esitletakse võistluse ametlikul veebilehel.

**Osalemise üldreeglid ja tingimused**

Iga riik või piirkond, mis soovib osaleda rahvusvahelises võistluses, vastutab ise IHPE võistluse korraldamise eest.

Iga organiseerija määrab ise kohalikud võistluse üldreeglid ja tingimused: millistele noortele see võistlus suunatud on, tähtajad, maksimaalse piltide arvu, mida võib võistlusele esitada, auhinnad, fotosid kajastavad väljaanded, seotud tegevused jne.) samal ajal silmad pidades järgnevat:

\*Piltide autoriõigus. Pildid peavad olema tehtud ühe kindla fotograafi poolt, sest IHPE eesmärk on tunnustada inimesi individuaalselt. Ühistööd ei ole lubatud.

\*Vanus. Vanusepiir on 20 aastat, võistlus on suunatud keskkooli tasemele.

\*Võistluse võitjate arv. Iga korraldaja võib ise määrata auhinnatud fotode arvu, mis peaks olema proportsionaalne esitatud tööde arvuga. Maksimaalne arv võitjaid on kümme.

**Tehnilised tingimused**

IHPE uues rahvusvahelises versioonis Instagrammis osalemiseks peab iga riigi või piirkonna juht looma ametliku võistluse profiili Instagrammi. Noorte võistlusel osalejate tööd pannakse võistluse ametlikul lehel välja tingimusel, et osavõtjad on eelnevalt Instagrammi kasutaja loonud ning lähtuvad võistluse üldreeglitest.

Võistluse läbiviijate töö kergendamiseks oleme pannud kokku tehnilise juhise, mis annab kogu vajaliku informatsiooni, kuidas juhtida võistluse ametlikku lehekülge ja hallata osalejate pilte Instagrammis. Kõik kohalikel võistlustel osalevad fotod pannakse välja IHPE ametlikule veebileheküljele. See võimaldab kõikidel näha pilte, mis iga riigi poolt võistlusele on esitatud. Seda saab teha siin: <http://culturaeducacio.gencat.cat/efim/internacional-new.php>

**IHPE rahvusvahelisel tasandil**

Kõikide riikide tulemused pannakse välja ühisel veebilehel, see lisab rahvusvahelise mõõtme igale individuaalsele osavõtjale. IHPE ametlikul veebilehel leiab rahvusvahelise osa juures kõikide riikide ametlikud profiilid, kes võistlusel osalevad ja reaalajas on võimalik piltide üleslaadimist näha.

**Ühiselt korraldatakse:**

a) Iga riigi võitja saab rahvusvahelise diplomi.

b) Auhinnatseremoonia toimub Strasbourgis koostöös Euroopa Nõukoguga, kuhu on kutsutud iga riigi võitja. Osavõtt on vabatahtlik.

c) Antakse välja ühine on-line kataloog, kus on avaldatud kõik võidutööd.

d) IHPE ametlikul leheküljel on võimalik näha kõiki fotovõistlusele esitatud töid, võidutööd esitletakse eraldi pildigaleriis.

**IHPE rahastamine**

Iga riik tasub ise võistlusega seotud kulud, samuti fotovõistluse võitja osavõtu auhinnatseremooniast Strasbourgis.

**Registreerimine**

Võistlusel osalemiseks peab ametlikult registreerima. Registreerida saab siin: <http://bit.ly/2lzCOwf>

Registreerimise tähtaeg on 31 mai 2017.

**Kataloogi avaldamine**

Kataloogi jaoks peab iga osalev riik esitama allpool loetletud dokumendid rahvusvahelisele sekretariaadile 30. juuniks 2017.

\* Tutvustav tekst kataloogi.

Kataloogis avaldamiseks tuleb esitada lühike tekst (maksimaalselt 30 rida), nii osavõtva riigi keeles kui ka inglise- ning prantsusekeelne tõlge.

Teksti juurde peab lisama teksti autori nime ja ametikoha.

Lisatud peab olema ka teksti autori pilt.

\* Võidukoha saavutanud pildid ning nimekiri pildistajatest.

\* Võidukoha saavutanud pildid peavad olema JPG formaadis. Pildid võib saata WeTransfer ([www.wetransfer.com)](http://www.wetransfer.com)) abil juhul kui pildi formaat on väga suur.

Juurde lisada dokument, kus on kirjas järgnev info piltide ja fotograafi kohta:

- Pildi pealkiri

- Fotograafi ees- ja perekonnanimi

- Fotograafi vanus

- Paiga või mälestusmärgi nimi, millest pilt on tehtud

- Pildil kujutatud paiga asukoht (linn või riik)

Kataloogi materjalide saatmise tähtaeg on 30 juuni 2017.

**Intellektuaalomandi õigused**

Kataloonia valitsus, Euroopa Nõukogu, Euroopa Liit ja IHPE organiseerijad jätavad endale õiguse kasutada võistlusel osalevaid pilte näitustel, veebilehtedel ja mujal meedias kultuuri ja teadlikkuse suurendamise eesmärgil kasutades sealjuures ka autori nime. Sellel põhjusel on IHPE kataloogi müük keelatud.

IHPE osalejad loovutavad eelnevas lõigus kirjeldatud põhjusel intellektuaalomandi ja pildi õigused.

Registreerides IHPE võistlusele nõustute nende tingimustega.

**Üldine informatsioon**

Küsimuste tekkimisel või abi vajamisel palume võtta meiega ühendust ning me anname endast parima, et teid aidata.

Generalitat de Catalunya

Departament de Cultura

Agència Catalana del Patrimoni Cultural

Portaferrissa, 1 (Palau Moja)

08002 Barcelona ihpe@gencat.cat

Lurdes Ibarz Lozano

IHPE Co-ordinator libarz@gencat.cat